CELEX: 31997D0177
Language: bg
Date: 1997-02-17 00:00:00
Title: Решение на Комисията от 17 февруари 1997 година относно процедурата за удостоверяване съответствието на строителни продукти съгласно член 20, параграф 2 от Директива 89/106/ЕИО на Съвета във връзка с метални закрепващи приспособления за влагане в зидарияТекст от значение за ЕИП.

Важна правна забележка

|

31997D0177

Официален вестник n° L 073 , 14/03/1997 стр. 0024 - 0025 специално чешко издание глава 13 том 018 стр. 278  - 279 специално испанско издание глава 13 том 018 стр. 278  - 279 специално унгарско издание глава 13 том 018 стр. 278  - 279 специално литвийско издание глава 13 том 018 стр. 278  - 279 LV.ES глава 13 том 018 стр. 278  - 279 MT.ES глава 13 том 018 стр. 278  - 279 PL.ES глава 13 том 018 стр. 278  - 279 SK.ES глава 13 том 018 стр. 278  - 279 специално словенско издание глава 13 том 018 стр. 278  - 279

		19970217Решение на Комисиятаот 17 февруари 1997 годинаотносно процедурата за удостоверяване съответствието на строителни продукти съгласно член 20, параграф 2 от Директива 89/106/ЕИО на Съвета във връзка с метални закрепващи приспособления за влагане в зидария(текст от значение за ЕИП)(97/177/EО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 89/106/ЕИО на Съвета от 21 декември 1988 г. относно сближаването на законовите, подзаконовите и административните разпоредби на държавите-членки по отношение на строителните продукти [1], изменена с Директива 93/68/ЕИО [2], и по-специално член 13, параграф 4 от нея,като има предвид, че Комисията трябва да избере измежду двете процедури съгласно член 13, параграф 3 от Директива 89/106/ЕИО за удостоверяване съответствието на даден продукт, "най-малко обременителната процедура съвместима с изискванията за безопасност"; като има предвид, че това означава, че е необходимо да се реши дали за даден продукт или група продукти съществуването на система за фабричен производствен контрол, осъществяван от производителя, е необходимо и достатъчно условие за удостоверяване на съответствие, или дали по причини свързани с удовлетворяването на критериите, посочени в член 13, параграф 4, е необходима намесата на упълномощен орган за сертифициране;като има предвид, че член 13, параграф 4 изисква така определената процедура да бъде посочена в мандатите и в техническите спецификации; като има предвид, че следователно понятието продукти или група продукти е желателно да се дефинира така, както се употребява в мандатите или в техническите спецификации;като има предвид, че двете процедури, предвидени в член 13, параграф 3, са описани в подробности в приложение III към Директива 89/106/ЕИО; като има предвид, че следователно е необходимо да се уточнят ясно методите, чрез които двете процедури трябва да се прилагат съгласно приложение III за всеки отделен продукт или група продукти, поради това че приложение III дава предпочитание на определени системи;като има предвид, че процедурата, посочена в член 13, параграф 3, буква а), отговаря на системите, посочени в първата възможност, без постоянен надзор, и втората и третата възможности от раздел 2, ii) от приложение III, а процедурата, упомената в член 13, параграф 3, буква б), отговаря на системите, посочени в раздел 2, i) от приложение III, и в първата възможност, с постоянен надзор, от раздел 2, ii) от приложение III;като има предвид, че мерките, предвидени в настоящото решение, са в съответствие със становището на Постоянния комитет по строителството,ПРИЕ НАСТОЯЩОТО РЕШЕНИЕ:Член 1Съответствието на продуктите, посочени в приложение I, се удостоверява чрез процедура, при която освен система за фабричен производствен контрол, управлявана от производителя, в оценката и надзора на производствения контрол или на самия продукт се включва и упълномощен орган за сертифициране.Член 2Процедурата за удостоверяване на съответствие съгласно приложение II се посочва в мандатите за указания за европейски технически одобрения.Член 3Адресати на настоящото решение са държавите-членки.Съставено в Брюксел на 17 февруари 1997 година.За КомисиятаMartin BangemannЧлен на Комисията[1] ОВ L 40, 11.2.1989 г., стр. 12.[2] ОВ L 220, 30.8.1993 г., стр. 1.--------------------------------------------------19970217ПРИЛОЖЕНИЕ IМетални закрепващи приспособления за влагане в зидария: за закрепване и/или подпиране на зидария, конструктивни елементи (които допринасят за устойчивостта на строежите) или тежки елементи като обшивки, както и на инсталации.--------------------------------------------------19970217ПРИЛОЖЕНИЕ IIГРУПА ПРОДУКТИМЕТАЛНИ ЗАКРЕПВАЩИ ПРИСПОСОБЛЕНИЯ ЗА ВЛАГАНЕ В ЗИДАРИЯ (1/1)Системи за удостоверяване на съответствиеЗа изредените по-долу продукти и тяхното предназначение, към Европейската организация за техническо одобрение (ЕОТО) се отправя молба за уточняване на следните системи за удостоверяване на съответствие в съответното указание за Европейско техническо одобрение:Продукт/и | Предназначение | Ниво или клас | Система за удостоверяване на съответствие |Метални закрепващи приспособления за влагане в зидария | Закрепване и/или подпиране на зидария, конструктивни елементи (които допринасят за устойчивостта на строежите) или тежки елементи като обшивки, както и на инсталации | | 1 [1] |Спецификацията за системата трябва да бъде такава, че да може да се прилага дори когато не е необходимо да се определят експлоатационните качества при дадена характеристика, тъй като най-малко в една от държавите-членки ще се окаже, че няма законово изискване за такава характеристика (виж член 2, параграф 1 от Директива 89/106/ЕИО и при необходимост — параграф 1.2.3. от тълкувателните документи). В тези случаи от производителя не трябва да се изисква задължително да потвърди такава характеристика, ако той не желае да декларира експлоатационните качества на продукта в това отношение.[1] Система 1: виж раздел 2, ii) от приложение III към Директива 89/106/ЕИО, без контролно изпитване (одит) на проби--------------------------------------------------